Document ID: 32007D0555

KOMISJONI OTSUS,
1. august 2007,
millega muudetakse 2003. aasta ühinemisakti XII lisa B liidet seoses teatavate Poola lihasektori ettevõtetega
(teatavaks tehtud numbri K(2007) 3614 all)
(EMPs kohaldatav tekst)
(2007/555/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle XII lisa 6. peatüki B jao I alajao punkti 1 alapunkti e,
ning arvestades järgmist:
(1)
Teatavate 2003. aasta ühinemisakti XII lisa B liites loetletud Poola ettevõtete suhtes kohaldatakse üleminekuperioodi.
(2)
2003. aasta ühinemisakti XII lisa B liidet on muudetud komisjoni otsustega 2004/458/EÜ, (1) 2004/471/EÜ, (2) 2004/474/EÜ, (3) 2005/271/EÜ, (4) 2005/591/EÜ, (5) 2005/854/EÜ, (6) 2006/14/EÜ, (7) 2006/196/EÜ, (8) 2006/404/EÜ, (9) 2006/555/EÜ, (10) 2006/935/EÜ, (11) 2007/202/EÜ (12) ja 2007/443/EÜ. (13)
(3)
Vastavalt Poola pädeva asutuse ametlikule avaldusele on teatavad lihasektori ettevõtted lõpetanud ajakohastamisprotsessi ja on nüüd ühenduse õigusaktidega täielikus vastavuses. Teatavad ettevõtted on lõpetanud tegevuse, mille jaoks neile üleminekuperiood anti. Seepärast tuleb kõnealused ettevõtted kustutada üleminekujärgus olevate ettevõtete nimekirjast.
(4)
Nimekirja jäävad ainult lihasektori ettevõtted. Nende ettevõtete täieliku vastavuse tähtaega tuleks uuendada vastavalt ajakohastamisprotsessi käigus saavutatud edule.
(5)
Seepärast tuleks 2003. aasta ühinemisakti XII lisa B liidet vastavalt muuta. Selguse huvides tuleks kõnealune liide asendada.
(6)
Käesoleva otsusega ette nähtud meetmetest on teatatud toiduahela ja loomatervishoiu alalisele komiteele,
ON VASTU VÕTNUD KÄESOLEVA OTSUSE:
Artikkel 1
2003. aasta ühinemisakti XII lisa B liide asendatakse käesoleva otsuse lisa tekstiga.
Artikkel 2
Käesolev otsus on adresseeritud liikmesriikidele.
Brüssel, 1. august 2007

Labels: 0
18
15
17